นายกสมาคมฟอกหนัง ร่วมงาน “เติมพลัง SMEs ไทย ก้าวไปด้วยกัน”
นายกสมาคมฟอกหนัง ร่วมงาน "เติมพลัง SMEs ไทย ก้าวไปด้วยกัน"
17 ก.ค. 2563

นายสุวัชชัย วงษ์เจริญสิน ประธานกลุ่มอุตสาหกรรมหนังและผลิตภัณฑ์หนัง สภาอุตสาหกรรมแห่งประเทศไทย และนายกสมาคมอุตสาหกรรมฟอกหนังไทย ร่วมงานแถลงข่าว โครงการเติมพลัง SMEs ไทย ก้าวไปด้วยกัน (SME D Services) ณ เทศบาลตําบลแพรกษา จังหวัดสมุทรปราการ ร่วมกับกระทรวงอุตสาหกรรม, หอการค้าจังหวัดสมุทรปราการ, สภาอุตสาหกรรมจังหวัดสมุทรปราการ และเทศบาลตําบลแพรกษา
โดย นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้เกียรติเป็นประธานเปิดงาน ซึ่งงานดังกล่าวจัดขึ้นเพื่อสนับสนุนให้ผู้ประกอบการเอสเอ็มอีจังหวัดสมุทรปราการและใกล้เคียงที่ได้รับผลกระทบจากโควิด-19 เข้าถึงสินเชื่อดอกเบี้ยพิเศษจากธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือเอสเอ็มอีแบงก์ ได้สะดวกครบถ้วนในจุดเดียว เพื่อให้มีเงินทุนไปใช้หมุนเวียน เสริมสภาพคล่อง แ0ละฟื้นฟูธุรกิจ